ปะทุเดือด เรือ จัดทัพใหญ่หวังกะซวกไส้ ผี ฉลองรับแชมป์ลีก
 นัดแมนเชสเตอร์ดาร์บี้ คืนนี้ (เสาร์ 7 เม.ย.) เกมนี้ เรือใบ แมนฯซิตี้ หวังล้างอายหลังบุกไปแพ้ ลิเวอร์พูลยับเยินหมดสภาพ 0-3 ในเกมแชมเปียนส์ลีกรอบ 8 ทีม เมื่อกลางสัปดาห์ โดยจะจัดทัพใหญ่ นำโดยเควิน เดอ บรอยน์, ราฮีม สเตอร์ลิง, ดาวิด ซิลบา และลีรอย ซาเน ส่วนเซร์คิโอ อเกวโร น่าจะฟิตพร้อมลงล่าตาข่าย ทางด้านโจเซ มูรินโญ กุนซือผีแดง จะส่งปอล ป็อกบา, อเล็กซิส ซานเชซ และโรเมลู ลูกากู เป็นตัวทีเด็ด ถ่ายทอดสดให้ชมทางทรูบีอิน สปอร์ต 1 เริ่ม 5 ทุ่มครึ่ง ส่วน หงส์แดง ลิเวอร์พูล จะบุกไปทำศึกเมอร์ซีย์ไซด์ดาร์บี้กับ ทอฟฟี่ เอฟเวอร์ตัน เริ่มเตะ 6 โมงครึ่ง ยิงสดทางทรูบีอิน สปอร์ต 1 ทางด้านศึกแชมเปียนส์ลีก รอบ 8 ทีม นัดแรก หงส์แดง ลิเวอร์พูล ระเบิดฟอร์มร้อนแรง เปิดบ้านไล่ถล่ม เรือใบ แมนฯซิตี้ กระจุย 3-0 ทำให้ หงส์แดง โอกาสสดใสที่จะผ่านเข้ารอบรองชนะเลิศ,วศึกฟุตบอลพรีเมียร์ลีก อังกฤษ 2017-18 ประจำวันเสาร์ที่ 7 เม.ย. มีเกมดวลแข้งรวมทั้งสิ้น 8 คู่ โดยคู่เอกจะเป็นศึกดาร์บี้แมตช์เมืองแมนเชสเตอร์ ซึ่ง เรือใบสีฟ้า แมนเชสเตอร์ ซิตี้ จ่าฝูง จะเปิดรังเอติฮัด สเตเดียม รับการมาเยือนของคู่ปรับร่วมเมืองอย่าง ปิศาจแดง แมนเชสเตอร์ ยูไนเต็ด รองจ่าฝูง เกมนี้มีความหมายต่อเจ้าบ้านแมนฯซิตี้อย่างยิ่ง เพราะหากพวกเขาเอาชนะแมนฯยูได้ ก็จะผงาดคว้าแชมป์พรีเมียร์ลีกฤดูกาลนี้ไปครองทันที เริ่มเตะเวลา 23.30 น. ถ่ายทอดสดให้ชมทางทรูบีอิน สปอร์ต 1,ก่อนแข่งนัดนี้ เรือใบสีฟ้า แมนฯซิตี้ มีคะแนนนำห่าง ผีแดง แมนฯยู อยู่ 16 แต้ม โดยเหลือการแข่งขันอีกแค่ 7 นัด และนัดนี้หากแมนฯซิตี้คว้าชัยชนะเหนือแมนฯยูได้ ก็จะคว้าแชมป์ไปครองอย่างเบ็ดเสร็จเด็ดขาดทันที อย่างไรก็ตาม เรือใบ แมนฯซิตี้ เพิ่งบุกไปแพ้ลิเวอร์พูลแบบหมดรูป 0-3 ในศึกแชมเปียนส์ลีก รอบ 8 ทีมสุดท้าย นัดแรก เมื่อคืนวันพุธที่ผ่านมา ซึ่งทำให้เป๊ป กวาร์ดิโอลา กุนซือแมนฯซิตี้ ต้องกระตุ้นลูกทีมให้กลับมาคืนฟอร์มเก่งโดยเร็วให้ได้,คาดว่าเกมนี้ เป๊ปเตรียมส่งทัพใหญ่ลงบู๊ นำโดยเควิน เดอ บรอยน์, ราฮีม สเตอร์ลิง, ดาวิด ซิลบา และลีรอย ซาเน นอกจากนี้ ยังอาจจะได้ เซร์คิโอ อเกวโร กองหน้าทีมชาติอาร์เจนตินา ฟิตพร้อมกลับมาล่าตาข่าย,ส่วนทางฝั่ง ปิศาจแดง แมนฯยูนั้น เกมนี้ โจเซ มูรินโญ กุนซือทีมปิศาจแดง ก็จะจัดทัพใหญ่ลงบู๊เช่นกัน เพื่อหยุดยั้งไม่ให้แมนฯซิตี้เถลิงบัลลังก์แชมป์ในนัดนี้ โดยจะวางปอล ป็อกบา กับฮวน มาตา ช่วยกันปั้นเกมรุก โดยมีอเล็กซิส ซานเชซ, โรเมลู ลูกากู และเจสซี ลินการ์ด เป็นสามประสานแดนหน้า,สำหรับคู่แรกซึ่งเป็นศึกเมอร์ซีย์ไซด์ดาร์บี้ ระหว่าง ทอฟฟี่ เอฟเวอร์ตัน จะเปิดรังกูดิสัน พาร์ก รับการมาเยือนของคู่อริตัวฉกาจร่วมเมืองอย่าง หงส์แดง ลิเวอร์พูล ที่ฟอร์มกำลังร้อนแรง เริ่มแข่งเวลา 18.30 น. ถ่ายทอดสดให้ชมทางทรู–บีอิน สปอร์ต 1,เกมนี้ เจอร์เกน คลอปป์ กุนซือลิเวอร์พูล ต้องลุ้นว่าโม ซาลาห์ ปีกจอมถล่มประตูชาวอียิปต์ ที่มีอาการบาดเจ็บมาจากเกมแชมเปียนส์ลีกที่ถล่มแมนฯ ซิตี้ 3-0 ว่าจะฟิตพร้อมลงเล่นหรือไม่ แต่ยังมีโรแบร์โต ฟีร์มิโน, ซาดิโอ มาเน และอเล็กซ์-อ็อกซ์เลด แชม-เบอร์เลน เป็นตัวทีเด็ดในแนวรุก ส่วนเจ้าบ้านเอฟเวอร์ตันของกุนซือแซม อัลลาร์ไดซ์ จะส่งเวย์น รูนีย์, ธีโอ วัลคอตต์ และยานนิก โบลาซี เป็นตัวอันตราย,ทางด้านศึกแชมเปียนส์ลีก รอบ 8 ทีมสุดท้าย นัดแรก เมื่อคืนวันพุธที่ 4 เม.ย.ที่ผ่านมา ปรากฏว่า หงส์แดง ลิเวอร์พูล ระเบิดฟอร์มสุดเจ๋ง หลังเปิดรังแอนฟิลด์ไล่ถล่ม เรือใบสีฟ้า แมนเชสเตอร์ ซิตี้ ขาดลอย 3-0 โดยหงส์แดงได้ประตูจากโม ซาลาห์ นาที 12, อ็อกซ์เลด-แชมเบอร์เลน นาที 20 และซาดิโอ มาเน นาที 31 ทำให้ลิเวอร์พูลมีโอกาสสดใสที่จะผ่านเข้าสู่รอบรองชนะเลิศ ด้วยการตุนสกอร์ชนะจากนัดแรกถึง 3 ลูก ก่อนจะบุกไปเยือนแมนฯ ซิตี้ในนัดที่ 2 กลางสัปดาห์หน้า,ส่วนผลอีกคู่นั้น บาร์เซโลนา เปิดรังคัมป์นูไล่อัด หมาป่าเหลืองแดง โรมา 4-1 ทำให้บาร์ซากุมความได้เปรียบเยอะมากก่อนบุกไปเยือนโรมาในนัดที่ 2
เรือใบสีฟ้า แมนเชสเตอร์ ซิตี้ จะคว้าแชมป์พรีเมียร์ลีกฤดูกาลนี้ทันทีหากเปิดรังเอติฮัด สเตเดียม เอาชนะคู่อริร่วมเมืองอย่าง ปิศาจแดงแมนเชสเตอร์ ยูไนเต็ด ได้ ในศึกพรีเมียร์ลีก
แมนเชสเตอร์ ดาร์บี้แมตช์,แมนเชสเตอร์ ยูไนเต็ด,แมนเชสเตอร์ ซิตี้,พรีเมียร์ลีก